cyanic-selkie/wikianc huggingface dataset:
২০১৯–২০ প্রিমিয়ার লিগ
২০১৯–২০ প্রিমিয়ার লিগ ইংল্যান্ডের ফুটবলের সর্বোচ্চ স্তরের লিগ প্রিমিয়ার লিগের ২৮তম মৌসুম ছিল। এই মৌসুমটি ২০১৯ সালের ৯ই আগস্ট শুরু হয়ে ২০২০ সালে ২৬শে জুলাই তারিখে সমাপ্ত হয়েছে। ম্যানচেস্টার সিটি এই লিগের পূর্ববর্তী মৌসুমের চ্যাম্পিয়ন ছিল। এই মৌসুমে নরউইচ সিটি, শেফিল্ড ইউনাইটেড এবং অ্যাস্টন ভিলা ২০১৮–১৯ ইএফএল চ্যাম্পিয়নশিপ হতে যোগদান করেছিল এবং কার্ডিফ সিটি, ফুলহ্যাম এবং হাডার্সফিল্ড টাউন ২০১৯–২০ ইএফএল চ্যাম্পিয়নশিপে অবনমিত হয়েছিল।
২০২০ সালের ১৩ই মার্চ তারিখে, ইংল্যান্ডে করোনাভাইরাসের বৈশ্বিক মহামারীর কারণে এবং লিগে সংযুক্ত বেশ কয়েকজন খেলোয়াড় এবং কর্মকর্তা করোনাভাইরাসে আক্রান্ত হওয়ার ফলে প্রিমিয়ার লিগের সকল খেলা স্থগিত ঘোষণা করেছিল। অতঃপর ৪ঠা এপ্রিল তারিখে, এই লিগটির স্থগিতকাল মধ্য-জুন পর্যন্ত বর্ধিত করা হয়েছিল। ১৭ই জুন তারিখে দুটি ম্যাচ এবং ১৯–২২ জুন তারিখে পূর্ণ পর্বের মাধ্যমে এই মৌসুমটি পুনরায় শুরু করা হয়েছিল।
২৫শে জুন তারিখে, লিভারপুল তাদের উনিশতম, ১৯৮৯–৯০ মৌসুমের পর প্রথম এবং প্রিমিয়ার লিগ যুগে প্রথম শিরোপা জয়লাভ করেছে। এই লিগ জয়ের মাধ্যমে লিভারপুল প্রিমিয়ার লিগের ইতিহাসে সবচেয়ে বেশি ম্যাচ (৭টি) হাতে রেখে এবং তারিখ অনুসারে সবচেয়ে দেরিতে (জুন মাসে) শিরোপা জয়লাভ করার কৃতিত্ব অর্জন করে।
এই মৌসুমে প্রথমবারের মতো ভিডিও সহকারী রেফারি (ভিএআর) পদ্ধতিটি চালু করেছিল। একই সাথে, এই মৌসুমে ব্যাকপাস, পেনাল্টি, হ্যান্ডবল এবং বদলি খেলোয়াড়ের সংখ্যার পরিবর্তন করা হয়েছিল।
ডিডো
ডিডো ফ্লোরিয়ান ক্লাউড ডা বোনেভিল্লে ওমেরি আর্মস্ট্রং (Dido Florian Cloud de Bounevialle O'Malley Armstrong) একজন ইংলিশ গায়িকা ও সংগীত লেখিকা যিনি ডিডো নামেই বেশি পরিচিত। তার গান থ্যাঙ্ক ইউ এমিনেমের ২০০০ সালের জনপ্রিয় গান স্টানে ব্যবহার হোয়ার পর তিনি সারা বিশ্বে পরিচিত হয়ে ওঠেন। ১৯৯৯ সালে তার ডেব্যু অ্যালবাম নো এ্যাঞ্জেল প্রায় ২১ মিলিয়ন কপি বিক্রি হয় এবং বেশ কিছু পুরস্কার জিতে নেন তিনি। ২০০৩ সালে তার অ্যালবাম লাইফ ফর রেন্টও ব্যবসা সফল হয় এবং সারা বিশ্বে প্রায় ১২ মিলিয়ন কপি বিক্রি হয়। ২০০৮ সালে তার অ্যালবাম সেইফ ট্রিপ হোম সমালোচকদের কাছে প্রশংসিত হয়। বিলবোর্ড ২০০ তে তিনি ৯৮তম স্থানে চলে আসেন ঐ দশকের সফল শিল্পীদের তালিকাতে।
ব্যক্তিগত জীবন
ডিডো ১৯৭১ সালের ২৫শে ডিসেম্বর জন্মগ্রহণ করেন ফ্লোরিয়ান ক্লাউড ডা বোনেভিল্লে আর্মস্ট্রং নামে লন্ডনের কিংস্টোনে। তার মা ক্লারি ছিলেন একজন ফেঞ্চ কবি ও বাবা উইলিয়াম ও মেরি আর্মস্টং ছিলেন আইরিশ প্রকাশক ও সাবেক ব্যবস্থাপনা পরিচালক সিডজউইক এ্যান্ড জ্যাকশনের।  ডিডো হলো তার মঞ্চের নাম বা ডাক নাম।
ডিডো থ্রনহিল প্রাথমিক স্কুল, ওয়েস্টমিনিস্টার স্কুল, সিটিওব লন্ডন গার্লস স্কুলে পড়াশোনা করেন। মাত্র ৫ বছর বয়সে তিনি স্কুলে একটি রেকর্ডার চুরি করেন। তারপর লন্ডনের গিল্ডহোল স্কুল অব মিউজিক এ্যান্ড ড্রামাতে তার বাবা-মা তাকে ভর্তি করে দেন। সেখানে তিনি পিয়ানো, ভায়োলিন ও রেকর্ডার বাজাতে শেখেন। তিনি ইউনিভার্সিটি অব লন্ডনে আইন পড়তে ভর্তি হন। তবে পড়া শেষ করার আগেই তিনি গানের জীবনে ব্যস্ত হয়ে পড়েন ও আর পড়াশোনা এগিয়ে নেননি। ১৯৯৯ সালে তার নো এ্যাঞ্জেল অ্যালবাম প্রকাশের পর প্রচারণার কাজে ডিডো অনেক সফর করেন এবং তারপর তার প্রেমিক বিনোদন আইনজীবী বব পেইজের সাথে দীর্ঘ ৭ বছরের সম্পর্ক চুকিয়ে ফেলেন। তার এই বিচ্ছেদকে তিনি বলেন সব দিক থেকে মুক্ত মানুষ হওয়া ও শুধু বন্ধু হয়ে থাকা।নো অ্যাঞ্জেল অ্যালবামের অনেক গান তাকে নিয়ে লেখা। ডিডোর মতে থ্যাঙ্ক ইউ গানটি তার বিচ্ছেদের পরে অনেকটা পাগলামি ধরনের হয়ে ওঠে সেসময় ।ডিডো আর্সেনাল এফ সির একজন পাড় ভক্ত ও বাবার সাথে স্টেডিয়ামে যেয়ে খেলা দেখেন। তিনি সংক্ষিপ্ত ডেটও করেছেন আর্সেনালের খেলোয়াড় সোল ক্যাম্পবেলের সাথে।
১৯৬৫ সালের ঢালিউড চলচ্চিত্রের তালিকা
১৯৬৫ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।
ইপথিমা ক্যান্টলিই
গ্রেট ফোর-রিং (বৈজ্ঞানিক নাম: Ypthima cantliei (Norman)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
ইব্রাহিম রুগোভা
ইব্রাহিম রুগোভা (ডিসেম্বর ২, ১৯৪৪ - জানুয়ারি ২১, ২০০৬) ছিলেন কসোভোর প্রথম রাষ্ট্রপতি, প্রথম সারির কসোভো-আলবেনীয় রাজনীতিবিদ, বুদ্ধিজীবী ও লেখক। তিনি প্রথমে ১৯৯২ থেকে ২০০০ পর্যন্ত ও দ্বিতীয়বার ২০০২ থেকে ২০০৬ সাল পর্যন্ত কসোভোর রাষ্ট্রপতির দায়িত্ব পালন করেন। তাকে বিশেষ করে কসোভো যুদ্ধের সময়, যুগোস্লাভিয়া শাসনের বিরুদ্ধে এবং মার্কিন ও ইউরোপীয় সমর্থনের জন্য তদবির করার জন্য একটি শান্তিপূর্ণ প্রতিরোধের সমর্থনে, স্বাধীনতার জন্য একটি জনপ্রিয় সংগ্রাম করতে দেখা গিয়েছিল। তিনি প্রাচীন স্বাধীন রাজ্য (যা পরবর্তীতে রোমান সাম্রাজ্যের অধীনে চলে যায় ও বর্তমান কসোভোর অন্তর্ভুক্ত) দারদানিয়ার ঐতিহ্যের উপর জোড় দেন এবং তিনি পশ্চিমাদের সাথে কসোভোর নীতি উন্নিত করেন। কসোভো ইতিহাসে তার অনন্য ভূমিকার জন্য তাকে কসোভোর জাতির পিতা ও বলকানের গান্ধী উপাধি দেওয়া হয়। অন্যান্য পুরস্কারের মধ্যে তিনি শাখারভ পুরস্কারে ভূষিত হন এবং মৃত্যুর পর তাকে কসোভোর জাতীয় বীর উপাধি দেওয়া হয়।
রুগোভা যুগোশ্লাভিয়ার (বর্তমান কসোভো) একটি আলবেনীয় পরিবারে জন্মগ্রহণ করেন; তিনি যখন শিশু তখন যুগশ্লাভের কমিউনিস্ট সরকার তার পিতা ও দাদার মৃত্যুদণ্ড কার্যকর করে। তিনি প্রিসটিনা বিশ্ববিদ্যালয় ও প্যারিস বিশ্ববিদ্যালয় থেকে শিক্ষালাভ করেন এবং আলবেনীয় সাহিত্য সমালোচনার উপর প্রবন্ধ রচনা করে ডক্টরেট ডিগ্রী লাভ করেন। ছাত্রাবস্থায় তিনি আলবেনীয়দের পক্ষে একটি নাগরিক অধিকার আন্দোলনে যোগদান করেন এবং নিজের কর্মজীবনে সাফল্যের জন্য যুগোশ্লাভিয়ার কমিউনিস্ট সরকারের সাথে যোগ দেন। ফলে, তিনি আলবেনিয়ান স্টাডিজ ইনস্টিটিউট এ মর্যাদাপূর্ণ সাহিত্য ও পাণ্ডিত্যপূর্ণ প্রকাশনা ও গবেষণা সহযোগী সম্পাদক হিসেবে কাজ করেন; ১৯৮৮ সালে তিনি কসোভো লেখক ইউনিয়নের সভাপতি নির্বাচিত হন।
১৯৮৯ সালে রগোভা রাজনীতিতে প্রবেশ করেন, তিনি কসোভো গনতান্ত্রিক লগি নামে নতুন গঠিত একটি রাজনৈতিক দলের প্রধান নির্বাচিত হন যারা সাবেক যুগোস্লাভিয়ায় পাশ হওয়া কসোভো স্বায়ত্তশাসন খর্ব বিলের বিরোধিতা করেন। ১৯৯২ সালে রগোভা কসোভোর প্রথম রাষ্ট্রপতি নির্বাচনে জয়ী হন, তখনও এর স্বাধীনতা ঘোষণার কথা প্রকাশ করা হয়নি। এই দলটি গঠিত হয়েছিল যুগোস্লাভিয়া সরকারের মধ্যে থাকা কসোভোর সমর্থকদের দ্বারা। কসোভোর নতুন গঠিত সরকার বিভিন্ন বিদেশী দাতাগোষ্ঠীর দৃষ্টি আকর্ষণে সমর্থ হয়; এর মাধ্যমে তারা কসোভোর শিক্ষা, স্বাস্থ্য ও প্রশাসনিক বিষয়ক অনেক উন্নয়ন করতে সমর্থ হয়।
উৎস
শোকসংবাদ:
শেখ সোলায়মান
শেখ সোলায়মান (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে সাহসিকতাপূর্ণ অবদানের জন্য বাংলাদেশ সরকার তাকে বীর প্রতীক খেতাবে ভূষিত করে।
জন্ম ও শিক্ষাজীবন
শেখ সোলায়মানের পৈতৃক বাড়ি মাদারীপুর জেলার রাজৈর উপজেলার নারায়ণপুর গ্রামে। তার বাবার নাম মো. সবদু শেখ এবং মায়ের নাম মাজু বিবি। তার স্ত্রীর নাম আনোয়ারা বেগম। তাদের চার ছেলে ও এক মেয়ে।
কর্মজীবন
শেখ সোলায়মান চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। কালুরঘাট, রাঙামাটি, হেঁয়াকো, চিকনছড়াসহ বিভিন্ন স্থানে প্রতিরোধযুদ্ধ শেষে ভারতে যান। এরপর প্রথমে ১ নম্বর সেক্টরে এবং পরে নিয়মিত মুক্তিবাহিনীর জেড ফোর্সের অধীনে যুদ্ধ করেন।
মুক্তিযুদ্ধে ভূমিকা
মুক্তিযুদ্ধ শুরু হলে টানা প্রায় এক মাস শেখ সোলায়মান ও তার সহযোদ্ধারা যুদ্ধে ছিলেন। পাকিস্তান সেনাবাহিনীর বিরুদ্ধে বিভিন্ন স্থানে ক্রমাগত যুদ্ধ করেন। ঠিকমতো তাদের আহার-নিদ্রা হয়নি। জনবল ও অস্ত্রের রসদ কমে যায়। সেনাবাহিনীর অব্যাহত আক্রমণের মুখে তারা পিছু হটেন, কিন্তু মনোবল হারাননি। শেখ সোলায়মান ও তার সহযোদ্ধারা পিছু হটে সমবেত হন সীমান্ত এলাকায়। চারদিকে পাহাড়। তাদের অবস্থান এক জঙ্গলের ভেতরে। চারদিক সুনসান। ক্লান্ত সহযোদ্ধারা বিশ্রামে, তবে সবাই সতর্ক। যেকোনো সময় পাকিস্তান সেনাবাহিনী তাদের আক্রমণ করতে পারে। ভোর হয় হয়। এমন সময় তাদের অবস্থানে আক্রমণ চালায় পাকিস্তানি সেনারা। শান্ত এলাকা তীব্র গোলাগুলিতে হঠাৎ প্রকম্পিত হয়ে পড়ে। শত্রুর আক্রমণে শেখ সোলায়মান ও তার সহযোদ্ধারা বিচলিত হননি। প্রত্যাশিত ছিল শত্রুর এ আক্রমণ। তারা প্রস্তুতই ছিলেন। দ্রুত যে যেভাবে পারেন আক্রমণ মোকাবিলা শুরু করেন। আক্রমণকারী পাকিস্তানি সেনারা ছিল বেপরোয়া ও অপ্রতিরোধ্য। জীবনের মায়া তাদের ছিল না। মরিয়া মনোভাব নিয়ে মুক্তিযোদ্ধাদের আক্রমণ করে। শেখ সোলায়মান সহযোদ্ধাদের নিয়ে সাহসিকতার সঙ্গে আক্রমণ প্রতিরোধ করেন। কিন্তু বিপুল বিক্রমে যুদ্ধ করেও পাকিস্তানি সেনাদের অগ্রযাত্রা তারা ঠেকাতে ব্যর্থ হন। কয়েক ঘণ্টা তুমুল যুদ্ধ হয়। এরপর তারা পুনরায় পিছু হটতে বাধ্য হন। এ ঘটনা ১৯৭১ সালের ২৭ এপ্রিলের। বৃহত্তর চট্টগ্রাম জেলার অন্তর্গত হেঁয়াকোয়। মুক্তিযুদ্ধ শুরু হলে চট্টগ্রাম অঞ্চলে প্রতিরোধযুদ্ধরত মুক্তিযোদ্ধারা বিভিন্ন স্থানে যুদ্ধের পর সমবেত হন সীমান্তবর্তী রামগড়ে। তাদের একাংশ প্রতিরক্ষা অবস্থান নেন হেঁয়াকোয়। মুক্তিযোদ্ধাদের এ দলে ছিলেন শেখ সোলায়মান। তারা ছিলেন কয়েকটি উপদলে বিভক্ত। একটি উপদলের নেতৃত্বে ছিলেন তিনি। রামগড় মুক্ত রাখতে সামরিক দিক থেকে হেঁয়াকো ছিল বেশ গুরুত্বপূর্ণ। পাকিস্তান সেনাবাহিনী রামগড় দখলের জন্য পূর্ণ শক্তিতে অগ্রসর হয়। প্রথমে হেঁয়াকোয় অবস্থানরত মুক্তিযোদ্ধাদের তিন দিক থেকে আক্রমণ করে। ভারী অস্ত্রশস্ত্রে সজ্জিত পাকিস্তানি সেনাদের আক্রমণে শেখ সোলায়মানসহ মুক্তিযোদ্ধারা বেশ নাজুক অবস্থায় পড়ে যান। কয়েক ঘণ্টা যুদ্ধের পর তারা পিছু হটে চিকনছড়ায় যান। পাকিস্তান সেনাবাহিনী এক দিন পর সেখানেও আক্রমণ করে। তখন মুক্তিযোদ্ধাদের চিকনছড়া থেকে পিছু হটে রামগড় যেতে হয়। ২ মে রক্তক্ষয়ী এক যুদ্ধের পর রামগড়ের পতন ঘটে।
ধাত-বাদান
ধাত-বাদান বা ধাত-হামি (বাংলা: "বুনো ছাগলের নারী" ও "অভয়ারণ্যের নারী Sanctuary) ছিলেন একজন আরব হিমিয়ার দেবী।
ধাত-বাদান ছিলেন মরুদ্যানের এক প্রকৃতি দেবী। প্রাচীন ইয়েমেন ও ইথিওপিয়ার সর্বত্র গাছ দ্বারা বৃত্তাকারে বেষ্টিত জলকুণ্ডে তাকে পূজা করা হত।
হৈমন্তী শুক্লা
হৈমন্তী শুক্লা (জন্ম: ডিসেম্বর ২, ১৯৪৯) একজন বাঙালি গায়িকা। তার পরিবার ছিল হিন্দুস্তানি শাস্ত্রীয় সংগীতের ঐতিহ্যের অনুসারী এবং এটি তাকে একজন ধ্রুপদী প্রশিক্ষিতা গায়িকাতে পরিণত হতে সাহায্য করেছিল। ১৯৭২ সালে তার প্রথম রেকর্ড করা গানটি ছিল এতো কান্না নয় আমার।
প্রথম রেকর্ড
২১ বছর বয়সে ১৯৭০ সালে শৈলেন মুখোপাধ্যায়ের সুরে একটি ছড়া গান।
প্রথম পুজোর গান
২৩ বছর বয়সে ১৯৭২ সালে শৈলেন মুখোপাধ্যায়ের সুরে পুলক বন্দ্যোপাধ্যায়এর লেখা 'এতো কান্না নয় আমার'।
সংগীত জীবন
১৯৮৬-৮৭ এ পণ্ডিত রবিশঙ্কর-এর সুরে বাংলা গান করেন। বলিউডের চলচ্চিত্রে তার গাওয়া একটি জনপ্রিয় গান হল “কঁহা সে আয়া বদরা”।
বহিঃসংযোগ
हैमंती शुक्ला
আলী আকবর (দ্ব্যর্থতা নিরসন)
আলী আকবর হিসাবে উল্লেখ করতে পারেন:
রাজেন্দ্রচন্দ্র দত্ত
ডা.রাজেন্দ্রচন্দ্র দত্ত, সংক্ষেপে '''ডা. রাজেন্দ্র দত্ত ''' (Dr Rajendrachandra Dutta) (অক্টোবর, ১৮১৮ - ৫ জুন, ১৮৮৯) ভারতবর্ষে হোমিওপ্যাথিক চিকিৎসার প্রথম প্রচারক এবং  বাংলায় হোমিওপ্যাথিক চিকিৎসার প্রসারে তার দান ছিল অবিস্মরণীয়।
জন্ম ও শিক্ষা জীবন
রাজেন্দ্রচন্দ্রের জন্ম ১৮১৮ খ্রিস্টাব্দের অক্টোবর মাসে কলকাতার বহুবাজারের (বর্তমানে ওয়েলিংটন স্কোয়ার) বিখ্যাত অক্রুর দত্ত পরিবারে। তবে এই দত্ত পরিবারের আদি নিবাস ছিল হুগলি জেলার সোনাটিকরি গ্রামে।  রাজেন্দ্র অক্রুর দত্তের প্রপ্রৌত্র ছিলেন। অল্প বয়সে তার পিতৃবিয়োগ হলে তিনি তার কাকা দুর্গাচরণের কাছেই প্রতিপালিত হন।  পড়াশোনা কলকাতার  হিন্দু কলেজে। এখানে তার সহপাঠী ছিলেন প্রখ্যাত ভারতীয় শিক্ষাবিদ ও পণ্ডিত রামতনু লাহিড়ী। ছাত্রাবস্থায় ডিরোজিওর প্রভাবাধীনে মূর্তিপূজার বিরোধী হয়ে ওঠেন। এরপর কলকাতা মেডিক্যাল কলেজে কিছুদিন পড়াশোনা করেন।
কর্মজীবন
ডা. দুর্গাচরণ বন্দ্যোপাধ্যায়ের সহায়তায় প্রথমে নিজের বাড়িতে রাজেন্দ্রচন্দ্র দাতব্য অ্যালোপ্যাথিক ডিসপেন্সারি খোলেন। কিন্তু পরবর্তীতে হোমিওপ্যাথিক চিকিৎসা শুরু করেন। ১৮৬১ খ্রিস্টাব্দে এই চিকিৎসায় বেশ খ্যাতি অর্জন করেন। তিনি কয়েকটি কঠিন রোগের হোমিওপ্যাথিক চিকিৎসার ফলাফল সম্পর্কে তৎকালীন প্রখ্যাত অ্যালোপ্যাথিক চিকিৎসক ডা. মহেন্দ্রলাল সরকারকে দেখান। মহেন্দ্রলালের ধ্যানধারণা আমূল পরিবর্তন হয়, শেষে রাজেন্দ্রচন্দ্রের উপদেশে মহেন্দ্রলাল সরকার অ্যালোপ্যাথিক চিকিৎসা ছেড়ে হোমিওপ্যাথিক পদ্ধতিতে চিকিৎসা শুরু করেন। দেশে প্রথম হোমিওপ্যাথিক হাসপাতাল ও দাতব্য চিকিৎসালয়ের পত্তন করেন তিনি। তিনি বহু হোমিও ব্যবসায়-প্রতিষ্ঠানের সঙ্গে যুক্ত ছিলেন। পেশায় ও ব্যবসায় অর্জিত অর্থের অধিকাংশ দরিদ্রদের সেবায়, শিক্ষাবিস্তারে এবং নিজের একটি প্রথম শ্রেণির লাইব্রেরি গঠনে ব্যয় করেছেন। ১৮৫৩ খ্রিস্টাব্দে কলকাতায় মেট্রোপলিটন ইনস্টিটিউটশন স্থাপনে তিনি রাধাকান্ত দেব, দেবেন্দ্রনাথ ঠাকুর, আশুতোষ দেব প্রমুখের অন্যতম সহযোগী ছিলেন। এছাড়া তিনি দেশীয় শিল্প-প্রতিষ্ঠায় বিশেষ আগ্রহী ছিলেন। ব্রিটিশ ইন্ডিয়ান অ্যাসোসিয়েশন ও ভারতীয় জাতীয় কংগ্রেস প্রতিষ্ঠার তিনি অন্যতম উদ্যোক্তা ছিলেন।
মৃত্যু
ডা. রাজেন্দ্রচন্দ্র দত্ত ১৮৮৯ খ্রিস্টাব্দের ৫ জুন কলকাতায় পরলোক গমন করেন।
সার্থক জনম আমার
সার্থক জনম আমার (সার্থক জনম আমার জন্মেছি এই দেশে) একটি রবীন্দ্রসঙ্গীত। এটি একটি দেশাত্মবোধক গান। এটি ১৩১২ বঙ্গাব্দে (১৯০৫ খ্রিষ্টাব্দ) রচিত। এটির স্বরলিপিকার হলেন ইন্দিরা দেবী চৌধুরাণী।
গানের কথা
সার্থক জনম আমার জন্মেছি এই দেশে।
সার্থক জনম, মা গো, তোমায় ভালোবেসে ॥
জানি নে তোর ধনরতন   আছে কি না রানীর মতন,
বাংলাদেশ গ্যাস ফিল্ডস কোম্পানী লিমিটেড
বাংলাদেশ গ্যাস ফিল্ডস কোম্পানী লিমিটেড বাংলাদেশ সরকারের মালিকানাধীন প্রধান গ্যাসক্ষেত্র সংস্থা এবং এটি পেট্রোবাংলা কর্তৃক পরিচালিত। এটি তিতাস গ্যাসক্ষেত্র, হবিগঞ্জ গ্যাসক্ষেত্র, বাখরাবাদ গ্যাসক্ষেত্র, নরসিংদী গ্যাসক্ষেত্র, মেঘনা গ্যাসক্ষেত্র, কামতা গ্যাসক্ষেত্র এবং সাঙ্গু গ্যাসক্ষেত্রের মালিক।
সার্থক জনম আমার
গানের কথা
শুধু   জানি আমার অঙ্গ জুড়ায় তোমার ছায়ায় এসে ॥
বাংলাদেশ গ্যাস ফিল্ডস কোম্পানী লিমিটেড
ইতিহাস
বাংলাদেশ গ্যাস ফিল্ডস কোম্পানি লিমিটেডের ইতিহাস শুরু হয় শেল অয়েল কোম্পানির কার্যক্রমের সূত্র ধরে। ১৯৭৫ সালের ৭ আগস্টে বাংলাদেশ সরকার শেল অয়েল কোম্পানির মালিকানাধীন গ্যাস ক্ষেত্রগুলি কিনে নেয়। গ্যাসক্ষেত্রগুলির কার্যক্রম পরিচালনার জন্য ১৯৭৫ সালের ১২ সেপ্টেম্বর বাংলাদেশ গ্যাস ফিল্ডস কোম্পানি লিমিটেড প্রতিষ্ঠিত হয়। এটি বর্তমানে বাংলাদেশে প্রতিদিন ৭২.৫ কোটি ঘনফুট গ্যাস উৎপাদন করে। সংস্থার কূপ এবং সিলেট গ্যাস ফিল্ড লিমিটেড, অন্য রাষ্ট্রীয় মালিকানাধীন গ্যাস কোম্পানির যন্ত্রপাতি পুরানো এবং সংকীর্ণ, যা গ্যাসের সর্বোচ্চ উৎপাদনকে বাধা দিচ্ছে।
কার্যক্রম
বিজিএফসিএল বাংলাদেশের মোট প্রাকৃতিক গ্যাস উৎপাদনের প্রায় ৩১% গ্যাস উৎপাদন করে।
সার্থক জনম আমার
গানের কথা
কোন্‌ গগনে ওঠে রে চাঁদ এমন হাসি হেসে।
আঁখি মেলে তোমার আলো   প্রথম আমার চোখ জুড়ালো,
ওই আলোতেই নয়ন রেখে মুদব নয়ন শেষে ॥
লেবাননের জাতীয় সঙ্গীত
আন-নাসিদ আল-ওয়াতিনিইয়্য আল-লেবানিয়্য (আরবি:النشيد الوطني اللبناني) (Lebanese National Anthem) হল লেবাননের জাতীয় সঙ্গীত যা লিখেছেন রশিদ নাখ্যলে এবং সুরারোপ করেছেন ওয়াদিয়্য সাব্রা। ফ্রান্স কর্তৃক লেবানন ঘোষণাপত্র স্বাক্ষরের সাত বছর পর বৃহত্তর লেবানন গঠনের সময়ে জুলাই ১২, ১৯২৭ সালে লেবাননের জাতীয় সঙ্গীত গৃহীত হয়।
সংগীতায়োজন
১৯ শতকের শেষে বৈরুত এক্সপোজার এবং পশ্চিমা সংস্কৃতি দ্বারা প্রভাবিত হয়ে, ফরাসি প্রশিক্ষিত শিল্পী ওয়াদিয়্য সাব্রা ১৯২৫ সালে লেবাননের জাতীয় সঙ্গীতের সুরারোপ করেছেন।
গানের কথা
{|
রাশিয়ার পরিবহন ব্যবস্থা
রাশিয়ান ফেডারেশনের পরিবহন ব্যবস্থা বিশ্বের অন্যতম বৃহত্তম পরিবহন ব্যবস্থা। জাতীয় সড়ক যোগাযোগ, রেল যোগাযোগ এবং আকাশপথে যোগাযোগ ব্যবস্থা পশ্চিমের ক্যালিনিনগ্রাদ থেকে পূর্বের কামচাটকা উপদ্বীপ পর্যন্ত প্রায় ৭০০০ কিলোমিটার (৪,৮০০ মাইল) জুড়ে বিস্তৃত, এবং মস্কো ও পিটার্সবুর্গের মতো বড়ো শহরগুলিতে বৃহৎ পরিসরে দ্রুততর পরিবহন ব্যবস্থা চালু রয়েছে।
রাশিয়া সাম্প্রতিক বছরগুলোতে পরিবহন প্রসঙ্গে দুটি জাতীয় নীতি গ্রহণ করেছে। ২০০৫ সালের ১২ই মে রাশিয়ার পরিবহন মন্ত্রণালয় রাশিয়ান ফেডারেশনের জন্য ২০২০ সাল পর্যন্ত একটি পরিবহন নীতি গ্রহণ করে। তিন বছর পর ২০০৮ সালের ১২ই নভেম্বর রাশিয়ার সরকার একটি ২০৩০ সাল অবধি একটি সংশোধিত পরিবহন নীতি গ্রহণ করে।
পরিবহন পরিষেবাদির রফতানি রাশিয়ার জিডিপির একটি গুরুত্বপূর্ণ অংশ। সরকার প্রত্যাশা করে যে ২০০৭ ও ২০৩০ সালের মধ্যে ২০০৮ এর পরিবহন নীতিতে  অন্তর্ভুক্ত করা পদক্ষেপগুলি পরিবহন পরিষেবাগুলির রফতানি মোট  ৮০ বিলিয়ন ডলারে বর্ধিত করবে, যা ২০০৮-এর মানের চেয়ে সাতগুণ বৃদ্ধি পাবে। বিদেশী পণ্যবাহী ওজন পরিবহনের সময়সীমা একই সময়ের মধ্যে ২৮ মিলিয়ন টন থেকে ১০০ মিলিয়ন টনে উন্নীত হবে বলে আশা করা হচ্ছে।
রেল পরিবহন
মার্কিন যুক্তরাষ্ট্র এবং চীনের পর রাশিয়ায় পৃথিবীর তৃতীয় বৃহত্তম রেল যোগাযোগ ব্যবস্থা রয়েছে, ২০১১ সালের হিসাব অনুযায়ী যার মোট রেলপথের দৈর্ঘ হলো ৮৭,১৫৭ কিলোমিটার (৫৪,১৫৭ মাইল)। এই সমগ্র রেলপথের ৮৬,২০০ কিলোমিটার পথে ১,৫২০ মিলিমিটারের চওড়া গেজ ব্যবহার করা হয়েছে, যেখানে সাখালীন দ্বীপে বিস্তৃত ৯৫৭ কিলোমিটার রেলপথে ১,০৬৭ মিলিমিটারের সরু গেজ ব্যবহার করা হয়েছে। রাশিয়ার সমগ্র রেলপথের প্রায় অর্ধেকাংশের বিদ্যুতায়ন করা হয়েছে, যার অন্তর্ভুক্ত মোট ৪০,৩০০ কিলোমিটার (২৫,০০০ মাইল), তবে এই বিদ্যুতায়িত রেলপথেই  সবচেয়ে বেশি পরিবহন চলাচল করে।
রাশিয়ার রাষ্ট্রায়ত্ত জাতীয় রেল পরিবহন ব্যবস্থা রাশিয়ান রেলওয়েজ হলো পৃথিবীর অন্যতম বৃহত্তম পরিবহন কোম্পানি, যা রাশিয়ার রেল পরিবহন ব্যবস্থায় একাধিপত্য বিস্তার করে রয়েছে। ১৯৯২ সালে প্রতিষ্ঠিত হওয়া এই কোম্পানির অধীন আনুমানিক ৯৫০,০০০ জন মানুষ কর্মরত রয়েছে এবং প্রতিষ্ঠানটি দেশটির ২০০৯ সালের সমগ্র জাতীয় জি.ডি.পি.-তে ২.৯ শতাংশের অবদান রেখেছে। কেবলমাত্র ২০০৯ সালেই রাশিয়ান রেলওয়েজ এর সাধারণ নিয়মমাফিক রুটে মোট ১৩০ কোটি যাত্রী বহন করেছে এবং ১৩০ কোটি টন পণ্য পরিবহন করেছে।
দ্রুতগতির অতিক্রমণ ব্যবস্থা
ভলগোগ্রাড শহরেও একটি মেট্রোট্রাম ব্যবস্থা রয়েছে এবং আরো তিনটি শহরে মেট্রোরেল নির্মাণাধীন রয়েছে:
পার্শ্ববর্তী দেশগুলোর সাথে রেল সংযোগ
বিদ্যুতায়ন ব্যবস্থার ভোল্টেজ প্রয়োজনীয়ভাবে সামঞ্জস্যপূর্ণ নয়।
সড়ক ও মহাসড়ক
২০০৬ সালের হিসাব অনুযায়ী রাশিয়ায় মোট ৯৩৩,০০০ কিলোমিটার সড়ক পথ ছিল, যার মধ্যে ৭৫৫,০০০ কিলোমিটার বাঁধানো রাস্তা ছিল। এর মধ্যকার কিছু সংখ্যক রাস্তার সমন্বয়ে গঠিত হয়েছে রাশিয়ার ফেডারেল সড়ক ব্যবস্থা। বিশাল আয়তনের দেশ হওয়া সত্ত্বেও আয়তন সাপেক্ষে রাশিয়ার সড়কপথের পরিমাপ জি৮ এবং ব্রিকস ভুক্ত দেশগুলোর মধ্যে সবচেয়ে কম।
সড়ক ব্যবস্থায় মূল্যায়িত বিশ্বের ১৪৪ টি দেশের মধ্যে রাশিয়ার অবস্থান ১৩৪তম। তাতারস্তানে র সভাপতি ও সড়ক ব্যবস্থা প্রসঙ্গে রাজ্য কাউন্সিলের কর্মীদলের প্রধান রুস্তম মিনিখনভ নোভোসিবিরস্ক সভায় বলেছেন যে ফেডারাল হাইওয়ের ৫৩ শতাংশ এবং আঞ্চলিক মহাসড়কের ৬৩ শতাংশ নিম্নমানের এবং পরিস্থিতি আরও নিম্নগামী: প্রতি বছর, সংখ্যার হিসাবে রাশিয়ায় গাড়ির সংখ্যা ছয় শতাংশ বৃদ্ধি পেয়েছে, তবে সড়কপথ কেবল ২২০০ কিলোমিটার বর্ধিত হয়েছে। দুর্নীতি, তদারকির অভাব এবং ৩০ বছর আগে নির্ধারিত মান সংস্করণ করতে ব্যর্থতা থাকায় ক্রেমলিনের নেতারা এর সমালোচনা করেছেন। রাশিয়ান ফেডারেল স্টেট পরিসংখ্যান সেবা র তথ্য অনুসারে ২০০৩ থেকে ২০১৫ সালের মধ্যে এই রাস্তার ব্যবস্থা ৫০৪,০০০ কিলোমিটার বর্ধিত হয়েছে, যদিও এটি মূলত পূর্ববর্তী অনিবন্ধিত রাস্তাগুলির নিবন্ধনের কারণে সংখ্যার হিসেবে বর্ধিত হয়েছে।
সড়ক পথে নিরাপত্তা
রাশিয়ার রাস্তাঘাটে নিরাপত্তার মান খুব কম, সড়কপথে দুর্ঘটনার হার ইউরোপ বা মার্কিন যুক্তরাষ্ট্রে র তুলনায় বেশি। ২০১১ সালে রাশিয়া নিখুঁত রেকর্ডকৃত মৃত্যুর সংখ্যায় চতুর্থ ছিল। ২০০৮ সালের পরে ট্র্যাফিক লঙ্ঘনের জন্য ক্রমবর্ধমান কঠোর শাস্তি আরোপ করা হয়েছিল, তবে ট্র্যাফিক আইন প্রয়োগকারী কর্তৃপক্ষের মধ্যে দুর্নীতির মাত্রা দুর্ঘটনার সংখ্যা হ্রাসে তাদের কার্যকারিতা সীমাবদ্ধ করে দেয়। ড্যাশক্যামগুলির ব্যবহার ব্যাপকভাবে ছড়িয়ে পড়েছে, রাশিয়ান আদালত প্রত্যক্ষদর্শীর সাক্ষ্যের চেয়ে ভিডিও প্রমাণ বেশি পছন্দ করে, যা পুলিশ দুর্নীতি এবং বীমা জালিয়াতির বিরুদ্ধে এই প্রযুক্তি ব্যবস্থা রক্ষক হিসাবে।
যানবাহন
দ্বিতীয় বিশ্বযুদ্ধে র পরে, পূর্ব-ইউরোপের সমাজতান্ত্রিক দেশগুলির জন্য বিভিন্ন ধরনের ট্রাক ও বাস তৈরি করা হয়েছিল: ইকারাস আরবান, আন্তঃনগর এবং পর্যটক বাস, স্কোদা বাস ও ট্রাক, ইন্ডাস্ট্রিভের্কে লুডভিগসফেল্ড ও রবুর ট্রাক, তাত্রা, এলআইএজেড, প্রাগা ভি ৩ এস, চেপেল, আভিয়া এবং জেডএসডি নিসা যাত্রীবাহী ভ্যান এবং জুক কার্গো ভ্যান। ১৯৫০-এর দশকের শেষের দিকে ওএএফ ট্রাকগুলি পশ্চিম-ইউরোপ থেকে আমদানি করা হয়েছিল, এবং বার্লিয়েট টি ৬০ টি ময়লার ট্রাক ওরেনবার্গ ওব্লাস্টে আইয়ের খনি এবং আকরিক-প্রক্রিয়াকরণ কেন্দ্র খোলার জন্য ১৯৬৯ সালে আমদানি করা হয়েছিল। রোড ট্রান্সপোর্ট সংস্থা সোভট্রানসাভতোর জন্য ভলভো এবং মার্সিডিজ-বেঞ্জ এনজি থেকে ট্রাক্টর  আমদানি করা হয়েছিল। লেনিনগ্রাড বন্দরের জন্য ১৯৭০-এর দশকের মাঝামাঝি সময়ে ইউনিক-ফিয়াট ট্র্যাক্টর আমদানি করা হয়েছিল এবং ইউনিট রিগ এবং আন্তর্জাতিক হারভেস্টার পে-স্টারের ময়লার ট্রাক এবং সিমেন্ট মিক্সারগুলি ১৯৭৯ থেকে ১৯৮৩ সাল পর্যন্ত সেচ খাল নির্মাণের জন্য ব্যবহৃত হয়েছিল। ফন ব্লাস্ট ট্র্যাক্টরগুলি ১৯৭০-এর দশক থেকে ১৯৮০-এর দশক পর্যন্ত আমদানি করা হয়েছিল এবং কোমাতসু ডাম্প ট্রাকগুলি ১৯৭৯ সালে আমদানি করা শুরু হয়েছিল। ম্যাগিরাস ফ্ল্যাটবেড ট্রাক এবং ডাম্প ট্রাকগুলি ১৯৭৫ সালে বৈকাল-আমুর মূল সংযোগ (বিএএম) নির্মাণের জন্য ব্যবহার করা হয়েছিল।
১৯৮০ সালের মস্কো গ্রীষ্মকালীন অলিম্পিকের মধ্যে ছোট গাড়িগুলিকে (যেমন মার্সেডিজ-বেঞ্জ এস-ক্লাস ডাব্লিউ ১১৬) পুলিশ গাড়ি, ট্যাক্সি ও ভ্যান হিসাবে অগ্রাধিকার দেওয়া হয়েছিল। তবে, বেশিরভাগ যানবাহনগুলি ছিল সোভিয়েতের তৈরি গাড়ি: মোসকভিচ, জিএজেড-এম ২০ পোবেদা, জিএজেড, জিল, ভ্যাজ, ইজ এবং জেডএজ গাড়ি, ইউএজেড এবং লুয়াজ জীপ, আরএএফ এবং এরাজ ভ্যান, জিএজেড, কামাজ, জিল, এমএজেড, ক্র্যাজ, উরালাজ বেলাজ এবং কেএজেড (কোলখাইডস) ট্রাক, কেএভিজেড, পিএজেড, লিয়াজেড এবং এলএএজেড বাস এবং জিআইইউ ট্রলিবাসগুলি।
১৯৮৮ সালে, ট্রাক এবং বাসের উন্মুক্ত বিক্রয় অনুমোদিত ছিল। ১৯৯০ এর দশক থেকে, নতুন এবং ব্যবহৃত অনেক গাড়ি আমদানি করা হয়েছে। ২০০০ এর দশকে, বিদেশী সংস্থাগুলি রাশিয়ায় কারখানা তৈরি করতে শুরু করেছিল বা বিদ্যমান কারখানার যন্ত্রাংশ সমাবেশ কেন্দ্রগুলির সাথে চুক্তি করেছে।
গ্যাজেলে-এর মার্শ্রুতকা এবং ফোর্ড ট্রানজিট, প্যুঁঝোঁ বক্সার, ফিয়াট ডুকাটো, রেনাল্ট মাস্টার, ইভেকো ডেইলি, মার্সেডিজ-বেনজ স্প্রিন্টার এবং ফক্সওয়াগেন ক্র্যাফটার ভ্যান এবং রাশিয়ান (পিএজেড), ইউক্রেনীয় (বোগদান), দক্ষিণ কোরিয়ান (হুন্ডাই কাউন্টি) এবং চাইনিজ (বিএডাব্লিউ) মিনিবাস, যা একই রঙে আঁকা, লোকাল ট্যাক্সি হিসাবে ব্যবহৃত হয়। শহুরে বাসগুলি মূলত রাশিয়ান (পিএজেড, কেএভিজেড, এলআইএজেড, এমএআরজেড, নেফএজেড, ভোলঝানিন) এবং বেলারুশিয়ান এমএজেড। ইউরোপীয় বাসগুলি ভ্লাদিভোস্টক (৫১ এমএএন এ৭৮ লায়ন'স সিটি এলই বাস), মস্কো (একটি মার্সিডিজ-বেঞ্জ তুর্ক ও৩৪৫ কানেক্টো এলএফ, চারটি ইকারাস ৪৩৫, ৭১ রাশিয়ায় যন্ত্রাংশ সমবেত করা স্ক্যানিয়া ওমনিলিঙ্ক এবং একটি এমএএন ২৩ লায়ন'স সিটি জিএল), কোলোমনাতে ব্যবহৃত হয়েছে (১৬ মার্সেডিস- বেনজ তুর্ক ও৩৪৫ কানেক্টো এইচ এবং একটি মার্সেডিজ-বেঞ্জ তুর্ক ও৩৪৫ কনেক্টো এলএফ) এবং সেন্ট পিটার্সবার্গে (১৬ এমএএন লায়নের ক্লাসিক এবং ৫২ স্ক্যানিয়া ওমনিলিঙ্ক বাস) চলাচল করে থাকে। অন্যান্য শহরগুলিতে নতুন চীনা বাস এবং ব্যবহৃত জার্মান, সুইডিশ, ফিনিশ এবং ডাচ বাস চলাচল করে থাকে। ২০১৪ সালের জুলাই মাসে, প্রধানমন্ত্রী দিমিত্রি মেদভেদেভ রাজ্য ও পৌরসভার প্রয়োজনে বিদেশী প্রযুক্তি ক্রয় (গণপরিবহন সহ) নিষিদ্ধ ঘোষণা করেছেন। আন্তঃনগর বাসগুলি চীনা, কোরিয়ান এবং রাশিয়ান বাস এবং বড় সংস্থাগুলি ইউরোপীয় বাস কিনছে।
ফোর্ড মাসটাং, লিংকন টাউন কার, ফোর্ড এফ-সিরিজ, ডজ ভাইপার, টয়োটা সিয়েনা, টয়োটা ৪ রুনার, আকুরা, টয়োটা হাইল্যান্ডার, টয়োটা ভেনজা, ইনফিনিটি, শেভ্রোলেট করভেট এবং শেভ্রোলেট ক্যামারোর মতো মধ্যবর্তী বাজারের গাড়িগুলি বিশেষ ব্যবসায়ীরা বিক্রি করে। মধ্যবর্তী বাজারের মার্কিন ট্রাকগুলির মধ্যে ফ্রেইটলাইনার, ইন্টারন্যাশনাল, পিটারবিল্ট এবং ভলভো অন্তর্ভুক্ত রয়েছে। ২০১৩ সালের শেষের দিকে ইন্টারন্যাশনাল তাদের প্রোস্টার ট্র্যাক্টরের একটি রাশিয়ান সংস্করণ বিক্রয় শুরু করে এবং ওয়েস্টার্ন স্টার ৬৯০০ এক্সডি ডাম্প ট্রাকগুলির বিক্রয় ২০১৪ সালে শুরু হওয়ার কথা ছিল।
রাশিয়ান ফেডারেল স্টেট পরিসংখ্যান সেবার তথ্য অনুসারে, ২০১৩ সালে ইউরাল ফেডারেল জেলাতে স্বতন্ত্র মালিকানাধীন গাড়ির সংখ্যা ছিল ৩০৪.১, স্ভের্দলোভস্ক ওব্লাস্টে ৩১২.৬, উত্তর-পশ্চিম ফেডারাল জেলায় ২০২.৫, পস্কভ ওব্লাস্টে ৩৪৫.৩, পূর্বাঞ্চলীয় ফেডারেল জেলাতে ২৯৮.৫, কামচটকা ক্রাইয়ে ৪৮৪.৮, কেন্দ্রীয় ফেডারেল জেলায় ২৮৪.৬, বেলগোরোদ ওব্লাস্টে ৩৪০.৫, দক্ষিণ ফেডারেল জেলায় ২৭৪.৩ (ক্রাসনোদার ক্রাইয়ের ২৮৯.৫), সাইবেরিয়ান ফেডারেল জেলায় ২৬১.৮ (খাকাসিয়া প্রজাতন্ত্রে ও নভোসিবিরস্কে ২৯২.৫), ভলগা ফেডারেল জেলাতে ২৫৮ (ওরেনবার্গ ওব্লাস্টে ২৯৮.১) এবং উত্তর ককেশিয়ান ফেডারেল জেলায় ১৯৭ (স্তাভরোপোল ক্রাইয়ে ২৬৭.২)। সর্বাধিক গাড়ির মালিকানার অঞ্চল হ'ল এশীয় অংশের রাশিয়ার কামচাতকা ক্রাই (৪৮৪.৮) এবং ইউরোপীয় রাশিয়ার বেলগোরোদ ওব্লাস্ট (৩৪০.৫)। সবচেয়ে কম মালিকানার অঞ্চলগুলো হলো এশীয় অংশের রাশিয়ার চুকোটকা স্বায়ত্তশাসিত ওক্রগ (৭৩.১) এবং ইউরোপীয় অংশের  রাশিয়ার ইঙ্গুশেতিয়া (১৩০.০)।
জলপথ
রাশিয়ান সরকারের মেরিটাইম বোর্ডের (মোরস্কায়া কোল্লেগিয়া) তথ্য অনুসারে, ২০০৪ সালে, রাশিয়ার অভ্যন্তরীণ নৌপথে মোট পরিবহন করা ৮৭৫৫.৬ কোটি টন-কিলোমিটার পণ্যের মধ্যে ১৩.6 কোটি টন পণ্য বহন করা হয়েছিল। একই বছরে, ৫৩ টি সংস্থা রাশিয়ার অভ্যন্তরীণ নৌপথে যাত্রী পরিবহনে নিযুক্ত ছিল; তারা ২.২৮ কোটি যাত্রী পরিবহন করেছে, নদীর যাত্রীবাহী পরিবহনের মোট পরিমাণ ছিল ৮৪.১ কোটি যাত্রী-কিমি।
কৃষ্ণ সাগর ও আজোভ সাগর
নোভোরসিস্ক, রোস্তভ-ন্য়-দানু, সোচি, তুআপ্সে, ইয়েইস্ক
শ্বেত সাগর, বারেন্টস সাগর এবং উত্তর মহাসাগরে অবস্থিত অন্যান্য সাগর
আর্কানজেলস্ক, দুদিংকা, ইগার্কা, মুরমানস্ক, তিক্সি, ভিতিনো
কাস্পিয়ান সাগর
আস্ত্রাখান, মাখাচকালা
পাইপ-লাইন
রাশিয়ায় রয়েছে বিশ্বের দীর্ঘতম তেল পাইপলাইন দ্রুঝবা পাইপলাইন যা কার্যত বিশ্বের বৃহত্তম তেল পাইপলাইনগুলোর মধ্যে অন্যতম। এটি ইউরোপীয় রাশিয়ার পূর্বাঞ্চল থেকে ইউক্রেন, বেলারুশ, পোল্যান্ড, হাঙ্গেরি, স্লোভাকিয়া, চেক প্রজাতন্ত্র এবং জার্মানি অবধি ৪,০০০ কিলোমিটার (২,৫০০ মাইল) দূর পর্যন্ত তেল বহন করে নিয়ে যায়। নেটওয়ার্কটি মূল লাইন থেকে বিভিন্ন শাখায় বিভক্ত হয়ে পূর্ব ইউরোপ এবং এর বাইরেও তেল সরবরাহ করে থাকে। "দ্রুঝবা" নামটির অর্থ বন্ধুত্ব, আর এই নামকরণের কারণস্বরূপ বলা যায়, পাইপলাইনটি প্রাক্তন সোভিয়েত ইউনিয়নের তেল চাহিদা সম্পন্ন পশ্চিমাঞ্চলীয় দেশগুলিতে তথা পূর্ববর্তী সোভিয়েত জোটের ভাতৃত্ববাদী সমাজতান্ত্রিক মিত্র দেশগুলিতে এবং পশ্চিম ইউরোপের দেশগুলিতে তেল সরবরাহ করেছে। বর্তমানে এটি ইউরোপজুড়ে রাশিয়ার (এবং কাজাখ) তেল পরিবহনে সবচেয়ে বড় প্রধান সংযোগ-সূত্র।
২০১২ সালের ২৯ শে অক্টোবর দেশটির রাষ্ট্রপতি ভ্লাদিমির পুতিন পাইপলাইনটির কাজ শুরু করার জন্য গাজপ্রমের জেনারেল ম্যানেজারকে নির্দেশ প্রদান করেন। ২০১৪ সালের মে মাসের ২১ তারিখে রাশিয়া এবং চীন ৩০ বছরের একটি গ্যাস চুক্তি স্বাক্ষর করেছে, যা এই প্রকল্পটি বাস্তবায়ন করার জন্য প্রয়োজন। ২০১৪ সালের ১লা সেপ্টেম্বর ইয়াকুটস্কে রাশিয়ার রাষ্ট্রপতি পুতিন এবং চীনের উপ-প্রধানমন্ত্রী ঝাং গাওলি এর নির্মাণকাজ উদ্বোধন করেন।
বিমান-চলাচল
২০০২ সালের হিসাব অনুযায়ী রাশিয়ায় ২,৭৪৩টি বিমানবন্দর রয়েছে।
২০১৩ সাল থেকে, রাশিয়ার সরকার ১২ টি বিমানবন্দরকে কেন্দ্র করে প্রায় ১৪০ টি অভ্যন্তরীণ আকাশ-পথকে ভর্তুকি দেয়। এই ভর্তুকিগুলি রাশিয়ার ফেডারেল বিমান-পরিবহন সংস্থা (রোজাভিয়াতসিয়া) দ্বারা পরিচালিত হয় এবং যার মাধ্যমে ক্রিমিয়া, ক্যালিনিনগ্রাদ এবং রাশিয়ার সুদূর পূর্ব অঞ্চলগুলিতে পরিষেবা প্রদান করা হয়ে থাকে।
উড়োজাহাজ তৈরী করা রাশিয়ার একটি গুরুত্বপূর্ণ শিল্প খাত, যেখানে প্রায় ৩৫৫,৩০০ লোকের কর্মসংস্থান রয়েছে। সোভিয়েত ইউনিয়ন বিলুপ্তির ফলে শিল্প খাতে গভীর সংকট দেখা দিয়েছে, বিশেষত বেসামরিক বিমান তৈরী শিল্প এর শিকার বেশি হয়েছে। ২০০০-এর শতকের প্রথম দশকের মাঝামাঝি সময়ে আকাশ পথে পরিবহন বৃদ্ধি এবং এর চাহিদা বাড়ার কারণে পরিস্থিতি উন্নতি হতে শুরু হয়েছিল। ২০০৫ সালে চালু করা একীকরণ কর্মসূচির ফলে ইউনাইটেড এয়ারক্রাফ্ট কর্পোরেশন হোল্ডিং কোম্পানী প্রতিষ্ঠা হয়েছিল, যার মধ্যে বেশিরভাগ শিল্পের মূল সংস্থা রয়েছে। রাশিয়ান ফেডারেশনের ফেডারেল স্টেট স্ট্যাটিস্টিকস সার্ভিসের তথ্য অনুসারে, ২০১২ সাল পর্যন্ত রাশিয়ায় ৬২০০ বেসামরিক বিমান ছিল।
বাঁধানো রানওয়ে যুক্ত বিমানবন্দর
মোট: ৬৩০ ৩০৪৭ মিটারের বেশি দৈর্ঘের: ৫৪ ২,৪৩৮ থেকে ৩,০৪৭ মিটারের মধ্যকার দৈর্ঘের: ২০২ ১,৫২৪ থেকে ২,৪৩৭ মিটারের মধ্যকার দৈর্ঘের: ১০৮ ৯১৪ থেকে ১,৫২৩ মিটার দৈর্ঘের মধ্যকার: ১১৫ ৯১৪ মিটার দৈর্ঘের কম: ১৫১
বাঁধানো রানওয়ে বিহীন বিমানবন্দর
মোট: ১,৮৮৭ ৩০৪৭ মিটারের বেশি দৈর্ঘের: ২৫ ২,৪৩৮ থেকে ৩,০৪৭ মিটারের মধ্যকার দৈর্ঘের: ৪৫ ১,৫২৪ থেকে ২,৪৩৭ মিটারের মধ্যকার দৈর্ঘের: ১৩৪ ৯১৪ থেকে ১,৫২৩ মিটার দৈর্ঘের মধ্যকার: ২৯১ ৯১৪ মিটার দৈর্ঘের কম: ১,৩৯২
নাতালিয়া ইসচেঙ্কো
নাতালিয়া সার্গেইভানা ইশচেঙ্কো (Наталья Сергеевна Ищенко; জন্ম: ৮ এপ্রিল, ১৯৮৬) সাবেক সোভিয়েত ইউনিয়নের স্মলেনস্ক এলাকায় জন্মগ্রহণকারী রুশ সাঁতারু। তিনি রাশিয়া দলের পক্ষ হয়ে সিনক্রোনাইজড সাঁতার প্রতিযোগিতায় অংশগ্রহণ করে থাকেন। ২০০৮ ও ২০১২ সালের গ্রীষ্মকালীন অলিম্পিক ক্রীড়ায় স্বর্ণপদক জয়ী রুশ দলের অন্যতম সদস্য ছিলেন। এছাড়াও, ২০১২ সালের গ্রীষ্মকালীন অলিম্পিক ক্রীড়ায় ভেতলানা রোমাশিনার সাথে দ্বৈত প্রতিযোগিতায় বিজয়ী হয়েছিলেন। ১ নভেম্বর, ২০১২ তারিখে ক্রীড়া জীবন থেকে অবসর নেন।
বাংলাদেশ প্রিমিয়ার লিগে শতকের তালিকা
এটি বাংলাদেশ প্রিমিয়ার লিগ ক্রিকেট বিপিএলের সকল সেঞ্চুরি বা শতকের তালিকা।
দীনা পাঠক
দীনা পাঠক (ওরফে গান্ধি; ৪ মার্চ ১৯২২ - ১১ অক্টোবর ২০০২) গুজরাতি থিয়েটারএর একজন অভিনেত্রী তথা পরিচালিকা এবং চলচ্চিত্রের অভিনেত্রীও ছিলেন। তিনি একাধারে সক্রিয় সমাজকর্মী ছিলেন  এবং অন্যদিকে 'ন্যাশনাল ফেডারেশন অফ ইন্ডিয়ান ওমেন' সংস্থার সভানেত্রী হয়েছিলেন।
দীনা পাঠক হিন্দি এবং গুজরাতি তথা থিয়েটারের একজন চূড়ামণি ছিলেন, যিনি ছয় দশকের বেশি সময় ধরে ১২০ সংখ্যাধিক চলচ্চিত্রে অভিনয় করেছিলেন। তার প্রস্তুত ভাবাই গণনাট্য ধারা মিনা গুর্জরি বহু বছর ধরে সফলভাবে অভিনীত হয়েছিল, এবং বর্তমানে এই ধারা সফলভাবে চলমান হয়ে উঠেছে।
গোলমাল এবং খুবসুরত হিন্দি চলচ্চিত্র দুটোতে তার অবিস্মরণীয় অভিনয়ের জন্যে তিনি বহুল পরিচিত হয়েছিলেন। তিনি ভারতে আর্ট সিনেমার একজন প্রিয় অভিনেত্রী ছিলেন, যেখানে কোশিশ, উমরাও জান, মির্চ মসালা এবং মোহন যোশি হাজির হো! ইত্যাদি চলচ্চিত্রে তিনি শক্তিশালী চরিত্রগুলোতে অভিনয়ের দক্ষতা দেখিয়েছিলেন।
দীনা পাঠকের সাড়া জাগানো গুজরাতি চলচ্চিত্র ছিল মোতি বা, মালেলা জীভ এবং ভবানি ভবাই, যখন তার বহু পরিচিত নাটকের মধ্যে ছিল দিঙলেগার, ডল'স হাউস, বিজন শেনি এবং সত্যদেব দুবে নির্দেশিত গিরিশ কার্নাড-এর হায়াবাদানা।
প্রারম্ভিক জীবন
দীনা পাঠক ১৯২২ খ্রিষ্টাব্দের ৪ মার্চ গুজরাত রাজ্যের আমরেলিতে জন্মেছিলেন। তিনি ছোটোবেলা থেকেই ফ্যাশন এবং চলচ্চিত্রের প্রতি অনুরক্ত হয়ে ওঠেন, এমনকি শৈশবেই নাটকে অভিনয় শুরু করে দিয়েছিলেন এবং সমালোচকদের প্রশংসা পেয়েছিলেন।
তিনি যৌবন বয়সে ইন্ডিয়ান ন্যাশনাল থিয়েটার সংস্থায় অভিনেত্রী হিসেবে যোগদান করেছিলেন। তিনি বোম্বে বিশ্ববিদ্যালয়এর (মুম্বই) একটি কলেজ থেকে পড়াশোনা করে স্নাতক হন। তার ছাত্রাবস্থায় সক্রিয়তার ব্যাপারে জানা যায়, যেখানে গুজরাতের গণনাট্য ভবানী থিয়েটারকে সেই প্রাক-স্বাধীনতার সময়ে ভারতে ব্রিটিশ শাসন সম্পর্কে মানুষকে সচেতন করার জন্যে ব্যবহার করা হয়েছিল; এই কাজের সুবাদে তিনি ভারতীয় গণনাট্য সংঘ (আইপিটিএ) সংস্থার নিবিড় সান্নিধ্যে এসেছিলেন, তিনি যখন তার বড়ো দিদি শান্তা গান্ধি এবং ছোটো বোন তরলা মেহতার সঙ্গে মুম্বইতে ছিলেন, সেখানে গুজরাতি থিয়েটারকে পুনরুজ্জীবিত করার জন্যে তার সহযোগী অভিনেতা-অভিনেত্রীদের সঙ্গে কৈলাশ পাণ্ডেয় এবং দামিনী মেহতাকে পেয়ে গুরুত্বপূর্ণ ভূমিকা পালন করেছিলেন।
কর্মজীবন
দীনা পাঠকের নাটকগুলো ১৯৪০ খ্রিষ্টাব্দের দশকে গুজরাতে যথেষ্ট আলোড়ন সৃষ্টি করেছিল। দর্শক-শ্রোতারা ময়না গুর্জরি নাটকে তার অভিনয় দেখা পর্যন্ত লাইন দিয়ে অপেক্ষা করত, যেটা তার দিদি শান্তা গান্ধির জসমা ওধন ছিল এখনো পর্যন্ত সবচেয়ে জনপ্রিয় ভবাই। ১৯৫৭ খ্রিষ্টাব্দে দিল্লির রাষ্ট্রপতি ভবনএর প্রেক্ষাগৃহে মাননীয় রাষ্ট্রপতি ডক্টর রাজেন্দ্র প্রসাদজির সামনে যখন মিনা গুর্জরি তিনি প্রদর্শন করেছিলেন, এটা হল এপর্যন্ত প্রথম এবং একমাত্র গুজরাতি নাটক যেটা এই অসামান্য কৃতিত্ব অর্জন করেছল।
জর্জ পোঁপিদু
জর্জ জঁ রেমোঁ পোঁপিদু (৫ জুলাই ১৯১১ - ২ এপ্রিল ১৯৭৪) ছিলেন একজন ফরাসি রাজনীতিবিদ যিনি ১৯৬৯ সাল থেকে মৃত্যু অবধি ১৯৬৯ সাল পর্যন্ত ফ্রান্সের রাষ্ট্রপতি হিসাবে দায়িত্ব পালন করেছিলেন। এর আগে তিনি ১৯৬২ সাল থেকে ১৯৬৮ সাল পর্যন্ত ফ্রান্সের ইতিহাসে সবচেয়ে দীর্ঘ মেয়াদের জন্য ফ্রান্সের প্রধানমন্ত্রী ছিলেন। তিনি দীর্ঘদিন রাষ্ট্রপতির শার্ল দ্য গোল শীর্ষ উপদেষ্টা ছিলেন। রাষ্ট্রপ্রধান হিসেবে তিনি একজন মধ্যপন্থী রক্ষণশীল ছিলেন। তিনি মার্কিন যুক্তরাষ্ট্রের সাথে ফ্রান্সের সম্পর্ক পুনরুদ্ধার করেছিলেন এবং আফ্রিকার সদ্য স্বাধীন প্রাক্তন উপনিবেশগুলির সাথে ইতিবাচক সম্পর্ক বজায় রেখেছিলেন।
বাংলাদেশের সরীসৃপের তালিকা
বাংলাদেশের সরীসৃপ বাংলাদেশের জীববৈচিত্রের একটি অন্যতম অংশ হিসেবে বিবেচিত। বাংলাদেশে প্রাপ্ত ৯০৩টি প্রজাতির বণ্যপ্রাণীর মধ্যে সরীসৃপের সংখ্যা ১২৬। বিভিন্ন স্থানে বনাঞ্চলের ক্রমহ্রাসমান পরিস্থিতির কারণে এই সরীসৃপের অর্ধেক অংশই আজ হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন)-এর মতে বর্তমানে বাংলাদেশে বিপন্ন প্রায় প্রজাতির সরীসৃপের সংখ্যা ৬৩।
বাংলাদেশের কুমির ও ঘড়িয়াল
বাংলাদেশের সরীসৃপের মধ্যে ৩টি রয়েছে,
বাংলাদেশের ব্যাঙ
বাংলাদেশের উভচরের ভেতরে আছে কচ্ছপ এবং ব্যাঙ। বাংলাদেশে প্রায় ৪০ প্রজাতির ব্যাঙ এবং ২৯ প্রজাতির কচ্ছপ পাওয়া যায়। এসব প্রজাতির প্রায় সবগুলোই ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ ও ২ অনুযায়ী সংরক্ষিত। নিচে বাংলাদেশের ব্যাঙের একটি তালিকা দেয়া হলো।
পরিবারঃ Chikilidae
বাংলাদেশের কচ্ছপ
বাংলাদেশে আছে কচ্ছপের ২৯টি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ ও ২ অনুযায়ী এসব প্রজাতি সংরক্ষিত। অর্থাৎ আইন অনুসারে এই ২৯ প্রজাতির কচ্ছপ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ। নিম্নে তফসিল এদের নাম উল্লেখ করা হলও
টিকটিকি আঁচিল, অঞ্জন, গুইসাপ ইত্যাদি
বাংলাদেশে টিকটিকি আঁচিল, অঞ্জন, গুইসাপ ইত্যাদি আছে ৩২টি প্রজাতি।
সাপ
বাংলাদেশে আছে প্রায় ৯৪ প্রজাতির সাপ। এই ৯৪ প্রজাতির বাংলাদেশের সাপের তালিকাটি দেখুন।
ফরিদপুর জিলা স্কুল
ফরিদপুর জিলা স্কুল বাংলাদেশের একটি প্রাচীন ও ঐতিহ্যবাহী শিক্ষা প্রতিষ্ঠান। ১৮৪০ সালে তৎকালীন জেলা ম্যাজিস্ট্রেট এডগার এফ লুথার ইংলিশ সেমিনারি স্কুল নামে বিদ্যালয়টি প্রতিষ্ঠিত করেন। ১৮৫১ সালে ব্রিটিশ সরকার এ বিদ্যালয়টির ব্যয়ভার ও পরিচালনার দায়িত্ব নেয় ও তখন থেকে নাম হয় "ফরিদপুর জিলা স্কুল"। বর্তমানে ফরিদপুর জিলা স্কুলে প্রভাতী ও দিবা দুটি শাখায় চতুর্থ শ্রেনী থেকে দশম শ্রেনী পর্যন্ত পাঠদান করা হয়।
অবকাঠামো
ফরিদপুরের শহরের মুজিব সড়কের পাশে ১১ একর জমির উপর বিদ্যালয়ে প্রতিষ্ঠিত। বিদ্যালয়ে একটি তিনতলা প্রশাসনিক ভবনসহ মোট ৮টি পৃথক ভবন রয়েছে। অন্যান্য উল্লেখযোগ্য অবকাঠামোর মধ্যে আছে ১টি ছাত্রাবাস, ১টি ব্যায়মাগার, ১টি মসজিদ, ৩টি খেলার মাঠ, ১টি বাস্কেট বল চত্বর ও ২টি পুকুর।
শিক্ষা কার্যক্রম
১৯৯০ সাল থেকে ফরিদপুর জিলা স্কুলে প্রভাতী ও দিবা দুইটি শাখায় শিক্ষা কার্যক্রম পরিচালিত হয়। বর্তমানে বিদ্যালয়ের মোট ছাত্র সংখ্যা ১৫০০ এবং শিক্ষকশিক্ষিকার সংখ্যা ৫০ জন। এ ছাড়া অফিস সহকারী, এমএলএস ও নৈশ প্রহরী মিলে ১০ জন প্রশাসনিক কর্মচারীর রয়েছে। বিদ্যালয়ে ছাত্রদের সুযোগ-সুবিধার মধ্যে আছে গ্রন্থাগার, বিজ্ঞানাগার, কম্পিউটার ও ল্যাবরেটরি। স্কুল গ্রন্থাগারে গ্রন্থের সংখ্যা প্রায় দশ হাজার এবং কম্পিউটারের সংখ্যা ১০টি।
সহশিক্ষা কার্যক্রম
জিলা স্কুলের সহশিক্ষা কার্যক্রমের মধ্যে রয়েছেঃ
উল্লেখযোগ্য প্রাক্তন শিক্ষার্থী
যে সব খ্যাতিনামা ব্যক্তিরা এই বিদ্যালয়ের ছাত্র ছিলেন, তাদের মধ্যে কয়েকজনঃ
ওয়াই-ক্রোমোজোমাল অ্যাডাম
thumb|right|200px|বিশ্বের সমস্ত পিতৃগোষ্ঠীর সদস্যগণ এই প্রথম পিতৃপুরুষের বংশধর। মানব বংশগতিবিদ্যা অনুসারে, প্রথম পিতৃপুরুষ বা ওয়াই-ক্রোমোজোমাল অ্যাডাম হলেন সেই অজানা পুরুষ যিনি পৃথিবীর সকল পুরুষের নিকটতম সাধারণ পূর্বপুরুষ ছিলেন। বিশ্বের সমস্ত মানব পূর্বপুরুষ গোষ্ঠী এই পৈত্রিক পুরুষের বংশধর। বিজ্ঞানীরা অনুমান করেন যে, এই ব্যক্তি আফ্রিকা মহাদেশে ৬০,০০০ থেকে ৯০,০০০ বছর আগে বাস করতেন। এটি লক্ষণীয় যে গবেষণায় প্রমাণিত হয়েছে যে আধুনিক মানুষের আদি মাতা বা মাইটোকন্ড্রিয়াল ইভ (যিনি বিশ্বের সকল নারী ও পুরুষের নিকটতম সাধারণ আদি মাতা ছিলেন) এই ব্যক্তির প্রায় ৫০,০০০ থেকে ৬০,০০০ বছর সময় পূর্বে তাঁর জীবনকাল অতিবাহিত করেছেন। আন্তর্জাতিকভাবে "সর্বপ্রথম পিতৃপুরুষ"কে "ওয়াই-ক্রোমোজোমাল এ্যাডাম" (Y-chromosomal Adam), "নিকটতম আদি পূর্বপুরুষ"কে "মোস্ট রিসেন্ট এ্যান্সেস্টর" (most recent common ancestor), "আদি বংশধর"দের "হ্যাপ্লোগ্রুপ" (haplogroup), "আদি পিতৃবংশ"সমূহকে "ওয়াই-ক্রোমোজোম হ্যাপ্লোগ্রুপ" (Y-chromosome haplogroup) ও "আদি মাতৃবংশ"সমূহকে "এমটিডিএনএ হ্যাপ্লোগ্রুপ" (mtDNA haplogroup) বলা হয়।
দঁতাল হাতীর উঁয়ে খোয়া হাওদা
দঁতাল হাতীর উঁ খোয়া হাওদা হচ্ছে মামণি রয়সম গোস্বামীর একটি উল্লেখযোগ্য উপন্যাস। এই উপন্যাসটির জন্য তিনি ১৯৮৮ সালে অসম সাহিত্য সভার পুরস্কার লাভ করেন। এই উপন্যাসটির প্রেক্ষাপট হল দক্ষিণ কামরূপের আমরঙা সত্র এবং সত্রক কেন্দ্র করে গড়ে ওঠা সমাজ। মামণি রয়সম গোস্বামী উপন্যাসটি কামরূপীয়া ঠাচের অসমীয়া ভাষায় রচনা করেছে। তিনি সত্রের অধিকার গোসাঁইর ঘরটিকে কেন্দ্র করে উপন্যাসটির কাহিনী নির্মাণ করেছেন। এতে দ্বিতীয় মহাযুদ্ধর শেষের দিকের পরিবেশে আধুনিকতার প্রবেশে ভেঙে পড়তে আরম্ভ করা সামাজিক গোড়ামীর একটি চিত্র চিত্রায়িত করা হয়েছে। এই উপন্যাসটি তিনি নিজেই ইংরাজীতেও অনুবাদ করেছেন।
হ্যামিল্টন ও স্মিথ
হ্যামিল্টন ওথানেল স্মিথ একজন মার্কিন অণুজীববিজ্ঞানী। তিনি ১৯৭৮ সালে চিকিৎসাবিজ্ঞানে নোবেল পুরস্কার লাভ করেন।
জীবনী
স্মিথ ১৯৩১ সালের ২৩ অগাস্ট জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৫২ সালে গণিতে বিএ ডিগ্রি লাভ করেন।
হুমায়ুন কবীর চৌধুরী
হুমায়ুন কবীর চৌধুরী নামটি নিচের ব্যক্তিবর্গকে নির্দেশ করতে পারে:
অক্ষীশ্বরস্বামী মন্দির, অক্ষরবক্কম
বাম|থাম্ব|200x200পিক্সেল|মন্দিরের লেক ভিউ
স্মার্না
স্মার্না প্রাচীনকালে প্রতিষ্ঠিত একটি গ্রিক শহর। এটি এজিয়ান সাগরের উপকূলে আনাতোলিয়ার কেন্দ্রে অবস্থিত। ১৯৩০ সাল থেকে আধুনিক শহরটি তুরস্কে অবস্থিত, যা ইজমির নামে পরিচিত। বন্দর সুবিধা, প্রতিরক্ষায় সহজলভ্যতা ও স্থলভাগের সাথে যোগাযোগের সুব্যবস্থার কারণে স্মার্না প্রসিদ্ধি লাভ করে। প্রাচীন শহরের দুটি প্রত্নতাত্ত্বিক নিদর্শন এখন ইজমিরের অভ্যন্তরে অবস্থিত। প্রথম নিদর্শনটি সম্ভবত স্থানীয় লোকদের দ্বারা প্রতিষ্ঠিত হয়েছিল, যা পশ্চিম আনাতোলিয়ায় প্রধান প্রাচীন গ্রিক বসতি হিসেবে আর্কাইক যুগে প্রসিদ্ধি লাভ করে। অপরটির প্রতিষ্ঠা মহান আলেকজান্ডারের সাথে সম্পর্কিত, যা রোমান সাম্রাজ্য সময়কালে মেট্রোপলিটন অংশে হিসেবে পরিচিতি লাভ করে। বর্তমানে বিদ্যমান প্রাচীন শহরের অবশিষ্টাংশের বেশিরভাগ অংশ ২য় শতাব্দীর ভূমিকম্পের পরের অংশ।
ব্যুৎপত্তি
এই শহরের নাম নিয়ে কয়েকটি ব্যাখ্যা রয়েছে। একটি গ্রিক পুরাণ অনুসারে এই নামটি আমাজনের একটি উপনাম Σμύρνα (স্মার্না) থেকে নেওয়া হয়েছে, যা এফেসুসের একটি উপবিভাগের নাম ছিল। এই নামের মূলভিত্তি ছিল এওলিসের শহর মিরিনা।
খোদাই করা পাণ্ডুলিপি ও মুদ্রায় নামটি প্রায়ই Ζμύρνα (স্মার্না), Ζμυρναῖος (স্মার্নাইওস) নামে লেখা হত।
স্মার্না নামটি প্রাচীন গ্রিক শব্দ মির, স্মার্না থেকেও নেওয়া হতে পারে, যা প্রাচীনকালের প্রধান রফতানি শহর ছিল।
রাই (শস্য)
রাই একপ্রকার খাদ্যশস্য এবং বাগান এর রাই ঘাস বা গবাদিপশুর খড়ের সাথে একে মেলানো উচিত নয়।
ইতিহাস
মধ্য এবং পূর্ব তুরস্কের নিকটবর্তী এলাকায় বন্যভাবে জন্মানো শস্যগুলোর মধ্যে রাই একটি। নব্য প্রস্তর যুগে এশিয়া মাইনর অঞ্চলে আবাদ করা শস্য হিসাবে রাই এর চাষ ক্ষুদ্র পরিসরে শুরু হয়। কিন্তু মধ্য ইউরোপে ব্রোঞ্জ যুগের (১৮০০-১৫০০ খ্রীষ্টপুর্ব) পূর্ব পর্যন্ত রাই আবাদের কোন প্রত্নতাত্ত্বিক ইঙ্গিত নেই। সম্ভবত রাই গমেরই একটা প্রকারভেদ হিসেবে বর্তমান তুরস্ক (এশিয়া মাইনর) হতে ইউরোপে পৌছায় এবং পরবর্তী পর্যায়ে পৃথক খাদ্যশস্য হিসেবে চাষ হতে শুরু করে। রোমান সভ্যতার বিভিন্ন নির্দশনে রাই এর অস্তিত্ব লক্ষ্যনীয়,  যদিও প্রাচীন রোমান দার্শনিক লিনি রাই কে অভিহিত করেন "এটি খুবই দরিদ্র খাবার এবং ক্ষুধা দূর করতেই ব্যবহার হয়" এবং "পাকস্থলির জন্য আদর্শ নয়" হিসেবে।
মধ্যযুগ হতে মধ্য এবং পূর্ব ইউরোপে ব্যাপক হারে রাই এর চাষ শুরু হয়। ফ্রেঞ্চ-জার্মান সীমান্তের পুর্বে এবং হাংগেরির উত্তরে প্রধান খাদ্য উপাদান হিসেবে রাই এর আবাদ হয়। দক্ষিণ ইউরোপে এর আবাদ নগন্য।
মানবসভ্যতার যাযাবর জীবনযাত্রার যুগে সিরিয়ার উত্তরের ইউফ্রেতিস উপত্যকার টেল আবু হুরায়রা অঞ্চলে রাই চাষের উপকথা প্রচলিত, যদিও আধুনিক কালে এই দাবী প্রশ্নবিদ্ধ। সমালোচকরা প্রমাণ হিসেবে রেডিওকার্বন ডেটিং এবং শুধুমাত্র শস্যদানা প্রমাণ হিসেবে উপস্থাপনকে নির্দেশ করেন।
চাষের বিজ্ঞানসম্মত পদ্ধতি
শীতকালে রাই এর চাষ করা হয় ভুমিক্ষপ্য রোধ করতে। শীতকালেও সামান্য রোদের উপস্থিতিতেই এটি বাড়ে। শীতকালে আগাছার বিস্তৃতি রোধেও রাই ব্যবহার হয়। শীতকালীন রাই শস্য হিসেবে বাজারজাত করা যায়, অথবা চাষের পর খেত হতে না তুলে খেতেই রেখে দেয়া হয় পচন প্রক্রিয়ার মাধ্যমে উর্বরতা বৃদ্ধির জন্য।
পাতা গুবরে, মাছি, বিভিন্ন রকম পোকা রাই চাষে নেতিবাচক ভুমিকা পালন করে।
উৎপাদন এবং খাদ্যগ্রহন
thumb|300x300px|রাই দানারাই প্রধানত পুর্ব, মধ্য ও উত্তর ইউরোপে আবাদ হয়। রাই আবাদের বৃত্ত উত্তর জার্মানি হতে পোল্যান্ড, ইউক্রেন, বেলারুশ, লিথুনিয়া এবং লাটভিয়া সহ উত্তর রাশিয়া পর্যন্ত বিস্তৃত। উত্তর আমেরিকার যুক্তরাস্ট্র এবং কানাডায়, দক্ষিণ আমেরিকার আর্জেন্টিনা, ব্রাজিল এবং চিলিতে, ওশেনিয়ার অস্ট্রেলিয়া এবং নিউজিল্যান্ডে, এশিয়ার তুরস্ক, কাজাখস্তান এবং চীনের উত্তরাঞ্চলে রাই এর আবাদ হয়।
রাই উৎপাদনের হার ক্রমাগত হ্রাস পাচ্ছে। উদাহরনস্বরুপ, রাশিয়াতে ১৯৯২ সালে ১৩.৯ মেট্রিক টন রাই উৎপাদন হয়, পরবর্তীতে ২০১২ সালে ২.১ মেট্রিক টন রাই উৎপাদন হয়। একইভাবে পোল্যান্ডে ১৯৯২ সালে ৫.৯ মেট্রিক টন হতে ২০০৫ এ ২.৯ মেট্রিক টন, জার্মানিতে ৩.৩ মেট্রিক টন হতে ৩.৯ মেট্রিক টন, বেলারুশে ৩.১ মেট্রিক টন হতে ১.১ মেট্রিক টন, চীনে ১.৭ মেট্রিক টন হতে ০.৭ মেট্রিক টন উৎপাদন হয়। বেশিরভাগ উৎপাদিত রাই উৎপাদনকারী দেশেই খাদ্যের চাহিদা মেটাতে ব্যবহার হয় অথবা পাশ্ববর্তী দেশে রপ্তানী হয়। রাই এর আন্তর্জাতিক বাজারে চাহিদা সীমিত। বাম|থাম্ব|350x350পিক্সেল|২০১৪ সালের বিভিন্ন দেশের রাই রপ্তানি হার
রোগবালাই
রাই এরগোট ছত্রাকের দ্বারা সহজেই আক্রান্ত হয়। এরগোট ছত্রাক আক্রান্ত রাই খেলে মানুষ এবং গবাদি পশুর "এরগোটিজম" নামক রোগ হতে পারে। এরগোটিজম খিচুনি, দৃষ্টি বিভ্রম, মিসক্যারেজ এমনকি মৃত্যুর মত মারাত্মক শারীরিক ও মানসিক সমস্যা সৃষ্টি করে। ঐতিহাসিকভাবে, রাই এর উপর নির্ভরশীল আর্দ্র উত্তরের দেশগুলোতে নির্দিষ্ট সময় পর পর এরগোটিজম মহামারী আকার ধারণ করতো। অনেক সময় এরগোটিজমের আগমনের জন্য সাধারণ মানুষকে ডাইনিরুপে অভিযোগ করা হতো। এই প্রথা ইউরোপে ও দক্ষিণ আমেরিকায় প্রচলিত ছিলো।
ব্যবহার
রাই এর আটার রুটি ইউরোপের উত্তর ও পুর্বে বহুত প্রচলিত। রাইএর আটা গিলাডিনে পুর্ন কিন্তু এতে গ্লুটেনিনের হার কম। এতে গ্লুটেনিনের হার গমের আটা হতেও কম। এতে উচ্চহারে আশতন্তু বিদ্যমান।
রাই এর দানা মদ তৈরিতে ব্যবহার হয়। রাই এর অন্যান্য ব্যবহারের মধ্যে রয়েছে প্রাকৃতিক রোগনিরামক প্রস্তুতি। এছাড়াও রাই এর খড় গবাদিপশুর খাদ্য আকারে এবং হস্তশিল্প তৈরিতে ব্যবহার হয়।
আবাদ
রাই অপেক্ষাকৃত অনুর্বর জমিতেও জন্মে। যার ফলে এটি বালুপুর্ন জমির অঞ্চলসমুহের জন্য গুরুত্বপূর্ণ। রাই গুল্ম প্রাকৃতিক দুর্যোগ মোকাবেলায় অন্যান্য ছোট ফসল হতে বেশি পারদর্শী। তুষার আবৃত অঞ্চলে গম আবাদ না করা গেলেও রাই আবাদ করা যায়। অধিকাংশ চাষী শীতকালে রাই রোপন করেন। বসন্তকালে রাই পাকে এবং সংগ্রহের উপযোগী হয়।
গ্রীষ্মকালীন রাই দ্রুত বর্ধনশীল হয়। গ্রীষ্মের মাঝামাঝি এসেই এরা তাদের সর্বোচ্চ উচ্চতা ১২০ সেন্টিমিটার (৪ ফিট) এ পৌছায়। একই সময়ে শীতকালীন রাই অঙ্কুরোদগম হয়। দ্রুত বর্ধনের হার আগাছার বিস্তৃতি রোধ করে। এজন্য রাই চাষে কিটনাশক প্রয়োজন হয় না।
রাই গুল্ম গমের খেতে অনাকাঙ্খিত ফসল রুপে দেখা যায়। এদের নির্মুল না করা হলে গমের উৎপাদন এবং বাজারমুল্য হ্রাস পায়।
পরিবেশগত প্রভাবকসমুহ
রাই এর পরিবেশ ও ভৌগোলিক সহনশীলতা পুর্বে আলোচিত হয়েছে। গবেষকরা রাই গাছে কিছু নির্দিষ্ট প্রোটিন চিনহিত করেছেন, যা একে ঠান্ডা পরিবেশেও জীবিত রাখে। এই প্রজাতির ঠান্ডা সহনশীলতার ক্ষমতার প্রকৃতি বিভিন্ন প্রাণী, যেমন মাছ বা কিটপতঙ্গের ঠান্ডা সহনশীলতার ক্ষমতার প্রকৃতি হতে ভিন্ন। নির্দিষ্টভাবে, রাই গাছের পাতা শীতকালে বিভিন্ন প্রকারের পলিপেপটিড উৎপন্ন করে যা একে ঠান্ডা সহনশীলতার ক্ষমতা প্রদান করে। এই পলিপেপটিড বিভিন্ন মাছ ও কিটপতঙ্গের উৎপন্ন পলিপেপটিড হতে ভিন্ন। চরমভাবাপন্ন পরিবেশে জীবনধারনের ক্ষমতা ছাড়াও, রাই গাছ উর্বরতা বৃদ্ধির জন্য সুপরিচিত। যদিও সাম্প্রতিককালে রাই গাছের বায়োমাস হতে গ্রিনহাউস গ্যাস নিঃসরনের প্রমাণ মিলেছে। বিশেষভাবে রাই চাষের সময় মিথেন গ্যাস নিঃসরিত হয়। তবে মিথেনের নিঃসরনের হার রাই চাষের বিভিন্ন পর্যায়ে পরিবর্তন হয়। শস্য কাটার ঠিক পূর্ব পর্যায়ে মিথেন নিঃসরনের হার সর্বোচ্চ, এবং ফুল আসার আগে তা সর্বনিম্ন। এই তথ্যটি আনন্দের কারণ ফুল আসার পরই রাই এর পুষ্টিগুন বৃদ্ধিপায়। এই পদ্ধতিতে রাই গাছের পরিবেশের উপর নেতিবাচক প্রভাব হ্রাস করা যায়।
বিস্তৃতি এবং ব্যবহার
থাম্ব|বিভিন্নপ্রকার রাই এর দানা রাই গাছের পরিবেশের উপর প্রভাবই শুধু নয়, এর বহুবিধ ব্যবহারের জন্যও রাই গুরুত্বপূর্ণ। পর্তুগালের উত্তরাঞ্চলের ১৪ টি পৃথক প্রজাতির রাই এর উপর গবেষণা চালিয়ে পর্যবেক্ষণ করা হয় যে, সংরক্ষণধর্মী প্রোটিনগুলো বিভিন্ন প্রকার এবং বিভিন্নরকম জীনগত প্রকরন বিদ্যমান। এই পদ্ধতিতে বিভিন্ন গুনাবলির সংমিশ্রন ঘটিয়ে সবচেয়ে উপযোগী রাই প্রজাতি উদ্ভাবন করা সম্ভব। একইভাবে রাই এর জীনগত গুনাবলী ব্যবহার করে অন্যান্য ফসলেরও সহনশীলতা বৃদ্ধি করা সম্ভব, যেমন গম। রাই এর সাথে ক্রস-পরাগায়নের ফলে গমের পরাগায়ন ক্ষমতা বহুলাংশে বৃদ্ধি পায়। রাই এর 4R ক্রোমজোম গমের আশের আকার বৃদ্ধি করে এবং পরাগরেনুর সংখ্যা বৃদ্ধি করে। এছাড়াও বিভিন্ন রাই এর প্রজাতি সংমিশ্রন ঘটিয়ে উচ্চফলনশীল হাইব্রিড রাই প্রজাতি S. cereanum উদ্ভাবন করা হয়, যা বিভিন্ন পরিবেশে উৎপাদন সম্ভব। একই সঙ্গে উচ্চফলনশীল রাই প্রজাতিতে হজমযোগ্য তন্তু ও প্রোটিন ওধিক পরিমানে রয়েছে। রাই এর উপর সংঘটিত গবেষণা ভবিষ্যত পৃথিবীর খাদ্যচাহিদা পুরনে গুরুত্বপূর্ণ ভুমিকা পালন করবে।
শস্য সংগ্রহ প্রক্রিয়া
থাম্ব|রাই এর শীষ রাই সংগ্রহ পদ্ধতি গমের সাথে সংগতিপুর্ন। সংযুক্ত চাষ পদ্ধতিতে এটি করা হয়, রাই গাছ কর্তন, আটি বাধা এবং মাড়াই, খড় পৃথকীকরন ইত্যাদি। সংগ্রহিত শস্যদানা স্থানীয় খাদ্যগুদাম অথবা শস্যাগারে সংরক্ষণ করা হয়। যান্ত্রিক চাষাবাদ যুগের আবির্ভাবের পুর্বে রাই আবাদ বিভিন্ন কাস্তে, কোদাল ও লাঙ্গলের সাহায্যে করা হতো। রাই সংগ্রহ করা হতো আশগুলোকে হাতে মাড়াই করে।
স্বাস্থ্যঝুঁকি
বাম|থাম্ব|বুনো রাই গম, যব, এবং এদের উচ্চফলনশীল প্রকারভেদের ন্যায় রাই এও গ্লুটেন আছে, যা একে গ্লুটেন সংক্রান্ত বিভিন্ন অসুখ, যেমন সেলিয়াক অসুখ, নন-সেলিয়াক গ্লুটেন স্পর্শকাতরতা এবং গম এলার্জিতে আক্রান্ত ব্যক্তিদের জন্য অনুপযোগী করে। কিছুসংখ্যক গম এলার্জি যুক্ত ব্যক্তি অবশ্য রাই সহ্য করতে পারেন।
এরগোটিজম একপ্রকার অসুস্থতা যা এরগোট ছত্রাক আক্রান্ত রাই খেয়ে হতে পারে। এরগোট ছত্রাক আক্রান্ত রাইয়ে LSD-25 নামক বিষাক্ত উপাদান প্রস্তুত করে। এরগোটিজম বিংশ শতাব্দীতে প্রচলিত ছিলো, আধুনিক সময়ে উন্নত খাদ্য নিরাপত্তা উদ্যোগের জন্য এরগোটিজম আর প্রচলিত নয়। তা সত্বেও খাদ্য নিরাপত্তা র ক্ষেত্রে কঠোরতা বজায় না থাকলে এরগোটিজম পুনরায় আবির্ভুত হতে পারে।
জোজোবেরা বিদ্যুৎ কেন্দ্র
জোজোবেরা বিদ্যুৎ কেন্দ্র হল ভারতের ঝাড়খণ্ড রাজ্যের পূর্ব সিংভূম জেলার জামশেদপুরের কাছে জোজোবেরায় অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি টাটা পাওয়ারের মালিকানাধীন।
ক্ষমতা
এটির বিদ্যুৎ উৎপাদন ক্ষমতা ৫৪৭.৫ মেগাওয়াট (১x৬৭.৫ মেগাওয়াট, ৪x১২০ মেগাওয়াট)।
বিদ্যুৎ কেন্দ্রটি টাটা স্টিলকে বিদ্যুৎ সরবরাহ করে।
মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
অংশগ্রহণকারী দল
২০০৬ সালে আন্তর্জাতিক ক্রিকেট কাউন্সিল (আইসিসি) ঘোষণা করে যে, কেবলমাত্র শীর্ষ-১০ র‌্যাঙ্কিংধারী দলগুলো টেস্ট ও একদিনের আন্তর্জাতিকের মর্যাদা লাভ করবে। ২০১১ সালের মহিলাদের ক্রিকেট বিশ্বকাপের বাছাইপর্বে শীর্ষ-৬ স্থানে অবস্থান না করায় নেদারল্যান্ডস তাদের ওডিআই মর্যাদা হারায়। শীর্ষ-৪ দলের একদিনের আন্তর্জাতিকের মর্যাদা থাকায় তাদেরকে বাছাইপর্বে খেলার প্রয়োজন পড়েনি। বাংলাদেশ দল নেদারল্যান্ডসের পরিবর্তে একদিনের আন্তর্জাতিকের মর্যাদা পায়। নিম্নবর্ণিত দেশসমূহ বর্তমানে ওডিআই মর্যাদার অধিকারী:
নিম্নবর্ণিত দলগুলো ওডিআই খেলার যোগ্যতা রাখলেও বর্তমানে তাদের ওডিআই মর্যাদা নেই। তবে ভবিষ্যতে তারা এ মর্যাদার অধিকারী হতে পারবে। নিম্নবর্ণিত চারটি দলের একদিনের আন্তর্জাতিকের মর্যাদা ছিল কিন্তু বর্তমানে তারা এ খেলায় অংশগ্রহণ করছে না। তন্মধ্যে তিনটি দলই ১৯৭৩ সালের ক্রিকেট বিশ্বকাপে খেলেছিল। চারটি সাবেক দল হলো:
ওয়ালটন হাই-টেক ইন্ডাস্ট্রিজ লিমিটেড
ওয়ালটন হাই-টেক ইন্ডাস্ট্রিজ লিমিটেড (ডব্লিউএইচআইএল) হচ্ছে ঢাকা, বাংলাদেশ ভিত্তিক ওয়ালটন গ্রুপের একটি অঙ্গপ্রতিষ্ঠান। এটি ওয়ালটনের ভোক্তা পণ্য ও মোটরগাড়ি শিল্পের উৎপাদন, বিপণন ও রপ্তানি করে থাকে। এর কারখানা গাজীপুরের চন্দ্রায় অবস্থিত। ওয়ালটন হাই-টেক ইন্ডাস্ট্রিজ ২০০৬ সালের ১৭ এপ্রিল প্রাইভেট কোম্পানি হিসেবে গঠিত হয়। ২০০৮ সালে ব্যবসায়িক কার্যক্রম শুরু করে। ২০১৮ সালের ১৪ মে এটি পাবলিক কোম্পানিতে রূপান্তর হয়। কারখানাটির সম্পূর্ণ আয়তন সাড়ে সাতশ একরেরও বেশি। ২৫,০০০ কারিগরী পেশাদার ও সদস্য এখানে কাজ করে থাকে। এখানে তারা রেফ্রিজারেটর, ফ্রিজার, মোটরসাইকেল, এয়ার-কন্ডিশনার, টেলিভিশন, গৃহ সরঞ্জাম এবং তাদের অতিরিক্ত অংশের নকশা, উৎপাদন এবং তাদের একত্র করার কাজ করে। ওয়ালটন রেফ্রিজারেটরের জন্য নিজেরাই কম্প্রেশর তৈরি করে। কোম্পানিটি বছরে ৩০ লাখ রেফ্রিজারেটর, ৩ লাখ এয়ার কন্ডিশনার ইত্যাদি তৈরি করে। ওয়ালটন হচ্ছে বাংলাদেশের প্রথম মোটরসাইকেল, রেফ্রিজারেটর, টেলিশিন ও এয়ার কন্ডিশনার প্রস্তুতকারী প্রতিষ্ঠান। পৃথিবীর অনেক দেশেই কোম্পানিটি ইলেকট্রনিক্স পণ্য সামগ্রী রপ্তানি করে থাকে।
দেশের শেয়ারবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ২০২০ সালের ২৩ জুন অনুষ্ঠিত ৭২৯তম নিয়মিত সভায় ওয়ালটন হাই-টেক ইন্ডাস্ট্রিজের প্রাথমিক গণপ্রস্তাব (আইপিও) অনুমোদন দেয়। ওই বছরের ২৩ সেপ্টেম্বর সকাল দশটায় দেশের দুই পুঁজিবাজারে শুরু হয় ওয়ালটন শেয়ারের লেনদেন। প্রথম দিনের প্রথম ট্রেডেই শেয়ারের দর বেড়ে সার্কিট ব্রেকারের সর্বোচ্চ সীমা স্পর্শ করে। তালিকাভুক্তির সময় ওয়ালটনের বাজার মূলধন ছিল ৭ হাজার ৬৩৩ কোটি টাকা। ২০২০ সালের শেষ কর্মদিবসে কোম্পানিটির বাজার মূলধন দাঁড়ায় ৩৩ হাজার ৭৪০ কোটি টাকায়। বাংলাদেশি প্রতিষ্ঠান হিসেবে বাজার মূলধনে বর্তমানে শীর্ষ কোম্পানি ওয়ালটন হাই-টেক।
ওয়ালটন হাই-টেক ইন্ডাস্ট্রিজ লিমিটেডের পরিচালনা পর্ষদ ২০২০ সালের ৮ অক্টোবর গোলাম মুর্শেদকে ব্যবস্থাপনা পরিচালক হিসেবে নিয়োগ দেয়।এর আগে তিনি প্রতিষ্ঠানটির অতিরিক্ত ব্যবস্থাপনা পরিচালক (এএমডি) হিসেবে দায়িত্ব পালন করছিলেন।
তামারা সমনদীপিকা
তামারা সমনদীপিকা (জন্ম ৪ জুলাই ১৯৭৪) একজন শ্রীলঙ্কান স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
পরিগণনামূলক পদার্থবিজ্ঞান
পরিগণনামূলক পদার্থবিজ্ঞান (ইংরেজি Computational physics কম্পিউটেশনাল ফিজিক্‌স) বলতে পদার্থবিজ্ঞানের যেসব সমস্যার জন্য ইতিমধ্যেই একটি সংখ্যাবাচক তত্ত্ব বিদ্যমান, সেগুলিকে সমাধান করার উদ্দেশ্যে সাংখ্যিক বিশ্লেষণ অধ্যয়ন ও বাস্তবায়ন করার ক্ষেত্রকে বোঝায়। ঐতিহাসিকভাবে পরিগণনামূলক পদার্থবিজ্ঞান ছিল বিজ্ঞানের প্রথম ক্ষেত্র যেখানে আধুনিক পরিগণকযন্ত্র তথা কম্পিউটার প্রয়োগ করা হয়। বর্তমানে এটিকে পরিগণনামূলক বিজ্ঞানের একটি শাখা হিসেবে গণ্য করা হয়। কখনও কখনও এটিকে তাত্ত্বিক পদার্থবিজ্ঞানের একটি উপশাখা হিসেবে গণ্য করা হয়, তবে অন্য কারও কারও মতে এটি তাত্ত্বিক ও ফলিত পদার্থবিজ্ঞানের অন্তর্বর্তী একটি শাখা, যেটি একই সাথে তত্ত্ব ও ফলিত প্রয়োগের সম্পূরক একটি গবেষণাক্ষেত্র হিসেবে কাজ করে।